laion/Wikipedia-Exotic huggingface dataset:
דנה שמש

דנה שמש (נולדה ב-31 באוגוסט 1975) היא מאמנת כושר אישית, בוגרת וינגייט, מיס פיטנס ישראל IFBB, ספורטאית פיתוח גוף ופיטנס באיגודי ה-NPC/ IFBB העולמי. הספורטאית הישראלית הראשונה שמתחרה בארצות הברית בפיתוח גוף. ב-2018 זכתה בתואר אלופת העולם בפיתוח גוף בארצות הברית. שמש נולדה וגדלה בירושלים עם שלושה אחים בשכונת ארמון הנציב. בנעוריה שמש עסקה בתחומי ספורט שונים כגון: כדורעף, ריקוד ושחייה. את לימודי התיכון היא סיימה בבית ספר לאומנויות מגמת מחול בירושלים. לאחר שירותה הצבאי בחטיבת גבעתי, שמש למדה עיצוב גרפי ושיווק רשתי ועבדה כארט דיירקטור במשרד הפרסום באומן בר ריבנאי בתל אביב. לאחר מספר שנים נחשפה לתחום הדרכת הכושר ועשתה הסבת מקצוע. שמש סיימה את לימודיה בווינגייט כמאמנת כושר והחלה לעבוד בחדרי כושר שונים בתל אביב כמאמנת כושר מתחילה. בזכות הישגיה בתחום הספורט המקצועי והידע הרחב שצברה עם הזמן, שמש קבלה חשיפה תקשורתית רחבה כפרשנית ויועצת בתחום הספורט. והפכה לידוענית בכוחות עצמה. כיום, שמש חיה בארצות הברית ובישראל לחלופין, מקדמת יחד עם בן זוגה יניב מאירוביץ' (אשר גם הוא מתעסק בתחום פיתוח הגוף) עסק בתחום פיתוח הגוף, בנוסף היא מרצה ומעבירה סדנאות לימוד במכללה האקדמית בווינגייט ובמוסדות פרטיים. בוגרת בית הספר וינגייט. בוגרת השתלמויות בית הספר שיאים, באוניברסיטת תל אביב בוגרת בית הספר בית הלוטוס של אימאן הראל, ישראל. בוגרת בית הספר The Watpo Traditional Medical School בנגקוק, תאילנד. מיס פיטנס ישראל לשנת 2010 IFBB. מקום שני מיס פיגר ישראל לשנת 2013 IFBB. מקום ראשון בפיגר בתחרות בינלאומית IFBB / NPC בפלורידה שבארצות הברית לשנת 2014. מקום שני בקטגוריית בתחרות FIGURE MASTERS OVER 30 בפלורידה אוקטובר 2014. אתר האינטרנט של שמש. כתבה על שמש מתוך אתר האינטרנט wfit. כתבה על שמש מתוך אתר האינטרנט פורטל הכרמל. אתר האינטרנט של שמש ובן זוגה סמדר שיר, שמש חזקה, באתר "ידיעות אחרונות", 27 בנובמבר 2018 סמדר שיר, שמש חזקה, באתר "ידיעות אחרונות", 27 בנובמבר 2018 סוף עונה: ענת הראל אאוט, דנה שמש אין – gossipbuilder ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דנה שמש".
דייגו קונטנטו

דייגו קונטנטו (באיטלקית: Diego Contento, נולד ב-1 במאי 1990 במינכן שבגרמניה) הוא כדורגלן עבר גרמני ממוצא איטלקי ששיחק בתפקיד המגן השמאלי. קונטנטו שיחק בכל קבוצות הילדים והנוער של באיירן מינכן, החל מגיל חמש. בשנת 2008 החל לשחק בקבוצת המילואים של המועדון, ובשנת 2010 החל להיקרא גם לקבוצה הבכירה. באותה שנה כבר ישב על הספסל בגמר ליגת האלופות, בו הפסידה באיירן מינכן 0–2 לאינטר מילאנו. בעונות הבאות קונטנטו פתח בהרכב לעיתים מזומנות אך לא בקביעות, כאשר ברוב המקרים הועדף עליו דוד אלאבה בעמדת המגן השמאלי. קונטנטו קיבל את ההזדמנות הגדולה של הקריירה שלו בגמר ליגת האלופות 2012, עקב השעייתו של אלאבה בגין צבירת כרטיסים צהובים. קונטנטו שיחק בצורה סבירה במשך 120 דקות, אך הקבוצה הפסידה לצ'לסי בבעיטות הכרעה מ-11 מטרים. בשנת 2013, הסתערה באיירן מינכן על כל התארים, וזכתה בטרבל עם יופ היינקס בעמדת המאמן. קונטנטו שיחק מספר משחקים בעונת הטרבל, אך המשיך לשמש בעיקר כגיבוי לאלאבה מהספסל, ולא שיחק בגמר ליגת האלופות באותה עונה. נוסף על הטרבל, קונטנטו זכה בזירה המקומית עם באיירן מינכן בעוד שני דאבלים, שני גביעי סופר קאפ. בזירה הבינלאומית זכה קונטנטו בשנת 2013 בטורניר הסופר קאפ האירופי לאחר ניצחון בגמר נגד צ'לסי, וב אליפות העולם לקבוצות שנערכה במרוקו, לאחר ניצחון בגמר על ראג'ה קזבלנקה. בשני הטורנירים לא שותף. בקיץ 2014 עזב קונטנטו את באיירן מינכן לאחר 19 שנים במועדון, וחתם בבורדו מליגת העל הצרפתית בכדורגל לארבע שנים, והפך לראשונה בקריירה שלו לשחקן הרכב קבוע בקבוצה בכירה. קונטנטו היה שחקן הרכב בשלוש העונות הראשונות בבורדו, אך איבד את מקומו בעונת 2017/18, בה ערך שלוש הופעות ליגה בלבד. במאי 2018, לאחר שהסתיים חוזהו בבורדו, חתם קונטנטו בשורות העולה החדשה לבונדסליגה, פורטונה דיסלדורף על חוזה לשתי עונות. בספטמבר 2018 נפצע קונטנטו ולא חזר לשחק במשך תקופה ארוכה, ולמעשה ערך במדי פורטונה דיסלדורף הופעה אחת בלבד במסגרת הגביע הגרמני והופעה נוספת בקבוצת המילואים, במשך שתי העונות בהן השתייך למועדון. קונטנטו חתם בקיץ 2020 על חוזה לעונה אחת בס.ו. זנדהאוזן, ששיחקה אז בבונדסליגה השנייה. קונטנטו שיחק במועדון עונה אחת, שבסיומה סיימה הקבוצה במקום ה-15. במרץ 2023 הודיע קונטנטו על פרישה ממשחק פעיל. קונטנטו שיחק בחלק מהנבחרות הצעירות של גרמניה, אך טרם זומן לנבחרת הבוגרת. משפחתו של קונטנטו היגרה למינכן מנאפולי שבאיטליה. אביו העריץ את דייגו ארמנדו מראדונה, שהיה כוכב גדול בקבוצת הכדורגל של נאפולי, וקרא לבנו על שמו. אחיו של קונטנטו, וינצ'נצו ודומניקו, שיחקו גם הם בקבוצת הנוער של באיירן מינכן. מדיה וקבצים בנושא דייגו קונטנטו בוויקישיתוף דייגו קונטנטו, באתר Transfermarkt דייגו קונטנטו, באתר Fussballdaten.de (בגרמנית) דייגו קונטנטו, באתר Soccerway דייגו קונטנטו, באתר WorldFootball.net דייגו קונטנטו, באתר FootballDatabase.eu
ישראל חיים קפלן

הרב ישראל חיים קפלן (לפני ה'תרנ"ה, 1895 - ב' בשבט ה'תש"ל, 9 בינואר 1970) היה ראש ישיבה ומשגיח ליטאי-אמריקאי. כיהן כראש ישיבת "תורת חסד" בבריסק וכראש ישיבה ומשגיח בישיבת בית מדרש עליון במונסי שבארצות הברית. נולד בעיירה ברזניק לרחל ולרב בנימין קפלן, אחיו הגדול היה הרב אלעזר זאב קפלן, משגיח ישיבת ראדין. כל משפחתו מלבד אחותו מאשא ליבא ברקוביץ' ובתה (שלימים נישאה לרב חיים יעקב גולדוויכט) נספתה בשואה. למד בישיבת ראדין והיה לתלמידו של החפץ חיים. כשעזב "המשגיח", רבי ירוחם ליבוביץ, את ראדין ב-1910, עזב קפלן את הישיבה והצטרף אליו עם תלמידים נוספים במעברו לישיבת מיר. במיר היה מתלמידיו של הרב אליהו ברוך קמאי. בתקופת מלחמת העולם הראשונה הגיעה הישיבה לפולטבה והרב ליבוביץ נאלץ להיעדר ממנה לזמן ממושך, בראשית שנות ה-20 של המאה ה-20 מילא את מקום הרב ליבוביץ בכמה מתפקידיו בהנהלת ישיבת מיר, ואף העביר בה שיעורים בעיקר בקרב צעירי הבחורים. בסביבות 1924 נישא לחסיה ליבוביץ בתו של "המשגיח" רבי ירוחם, ושנה לאחר מכן נולד להם בנם הראשון. לאחר פטירת רבי משה סוקולובסקי בראשית ינואר 1931 התמנה למלא את מקומו כראש ישיבת "תורת חסד" בבריסק. עם פרוץ מלחמת העולם השנייה העביר את הישיבה כמו ישיבות רבות אחרות לווילנה. עם רבים מתלמידי ישיבת מיר נמלט ברכבת הטרנס-סיבירית לאורכה של ברית המועצות, לולדיווסטוק וממנה לקובה שביפן, באמצעות אשרות הכניסה שהנפיק הקונסול היפני בקובנה, חסיד אומות העולם צ'יאונה סוגיהארה. מכריו ששהו בארצות הברית סידרו עבורו אשרת כניסה ובמהלך שנת 1941 הגיע לארצות הברית. לאחר הגיעו לניו יורק כיהן כר"מ בישיבת תורה ודעת. עם הקמת ישיבת בית מדרש עליון בידי הרב שרגא פייבל מנדלוביץ, מינה את הרב קפלן והרב ראובן גרוזובסקי לעמוד בראשות הישיבה. בכ' בחשוון ה'תשי"ט, 3 בנובמבר 1958 נפטרה אשתו חסיה. הוא נפטר בב' בשבט ה'תש"ל, 9 בינואר 1970, והועלה לקבורה בבית הקברות היהודי בהר הזיתים. הרב צבי הירש קפלן (1925–2009) - ראש כולל הנצי"ב "שערי תורה" בתל אביב, נישא לשושנה בת הרב ישראל איסר שפירא. חתנם היה הרב משה גפן, מראשי ישיבת כנסת יצחק חדרה שנספה בתאונת רכבת בחדרה ב-2011 הרב נתן קפלן (2001-1930)- מחבר סדרת הספרים "תורת נתן" ו"נזר הקודש" על משנה תורה לרמב"ם הרב יוסף קפלן (1930–2014) - ראש כולל "בית אשר" ומחבר הספר "תפארת ישראל" (ירושלים תשנ"ט), נישא לשרה זלזניק בתו של הרב אברהם יעקב זלזניק שרה רחל - נישאה לרב בנימין ציילברגר, ראש ישיבת "בית התלמוד" בארצות הברית הרב נפתלי קפלן - נישא לחנה שיינדל קורניצר (נפטרת ב-2019), בתו החורגת של שבתי פרנקל, עומד בראש מערכת הוצאת שבתי פרנקל לאה - נישאה לרב ברוך דב פוברסקי, ראש ישיבת פוניבז' הרב ירוחם קפלן - בנו הוא הרב צבי קפלן, העומד בראש אחת מישיבות בריסק בירושלים וחתנו של הרב יחיאל מיכל פיינשטיין. חתנו הוא הרב דוד פיינשטיין בנו של הרב יחיאל מיכל פיינשטיין וראש ישיבת בית יהודה. ד. א., הגה"צ ר' ישראל חיים קאפלאן זצ"ל, בתוך: הפרדס, שנה מד חוברת ה, עמ' 39, באתר היברובוקס גדולי התורה שנמלטו לווילנה, הצופה, 6 בדצמבר 1939 נתן קפלן, תורת נתן - א, ירושלים תשכ"ד, באתר אוצר החכמה. נזר הקודש: שיעורים על הרמב"ם, ירושלים תשל"ב, באתר אוצר החכמה. יוסף קפלן, תפארת ישראל, ירושלים תשנ"ט, באתר אוצר החכמה. https://hamodia.com/2021/12/13/bde-rebbetzin-chana-shaindel-kaplan
שומו-אבו

סוּמו-אַבּ(ום) (באכדית: su-mu-a-bu-um), ובשמית מערבית שְׁמוּאָב, היה מלך אמורי, מייסד השושלת הראשונה ששלטה בבבל (הידועה גם בשם "השושלת האמורית"). הוא שלט ככל הנראה בין השנים 1877-1894 לפנה"ס. הוא שחרר את האזור הקטן של בבל שנשלט עד אז בידי עיר מדינה אמורית יריבה בשם כאזאלו. מעט מאוד ידוע על תקופת שלטונו, שכן גובה מי התהום באזור פגע בממצאים הארכאולוגיים.[דרוש מקור] העדרן הביא חוקרים למסקנה שבתקופתו בבל הייתה עדיין עיר קטנה וחדשה, וכי השפעתו כשליט, הייתה קטנה.[דרוש מקור] את מקומו כמלך ירש בנו שוּמוּ-לַ-אִיל. רשימה כרונולוגית של מלכי בבל לפי חותם גליל של da-ga-ni-ia משרתו; ראו Douglas R. Frayne, The Royal Inscriptions Of Mesopotamia Early Periods, Volume 4: Old Babylonian Period (2003-1595 BC), University of Toronto Press, 1990, עמ' 324 ע. ג. חורון, קדם וערב, דביר, 2000, עמ' 157 בנימין מייזלר (מזר), ארץ כנען ערב תקופת האבות, ארץ־ישראל ג, 1954, עמ' 18–32
חור האוקסיאניון

חור האוקסיאניון הוא כיס במבנהו של האנזים הבנוי לרוב מאמידים או שיירים טעונים חיובית. תפקידו לייצב אטום חמצן או אלכולאט ( חומצה מצומדת של כוהל ) שנמצאים במצב מעבר לאחר שנלקח מהם פרוטון. ייצוב מצב המעבר מוריד את אנרגיית השפעול הדרושה לתגובה ובכך מקדם קטליזה. לדוגמה, פרוטאזות כגון כימוטריפסין מכילות חור אוקסיאניון כדי לייצב מתווך אניוני שנוצר בזמן פרוטאוליזה. דרך נוספת בה החור האוקסיאניוני מתפקד היא על ידי איפשור הצבה ואף החדרת סובסטרט שמפאת גודלו לא היה יכול להיקשר לכיס (הפרעה סטרית) כמו במקרה של 2,3-ביספוספוגליצרט (BPG) בהמוגלובין. אנזימים שמזרזים לתגובות רב-שלביות יכולים להכיל מספר חורים אוקסיאניוניים שייצבו מצבי מעבר שונים בשלבים שונים של התגובה . זרז אתר פעיל סרין פרוטאז#מנגנון קטליזה מדיה וקבצים בנושא חור האוקסיאניון בוויקישיתוף מאמר Three Hydrogen Bond Donor Catalysts: Oxyanion Hole Mimics and Transition State Analogues מאמר Role of the catalytic triad and oxyanion hole in acetylcholinesterase catalysis: an ab initio QM/MM study מאמר Oxyanion Hole Interactions in Serine and Cysteine Proteases מאמר Functional Characteristics of the Oxyanion Hole in Human Acetylcholinesterase ספר Biochemistry 2002 פרק 9: אסטרטגיות קטליטיות במבנה מולקולרי טטראהדרי מאמר בעיתון Biochemistry מתאריך 1.12.2002 The Catalytic Cycle of Biosynthetic Thiolase:  A Conformational Journey of an Acetyl Group through Four Binding Modes and Two Oxyanion Holes
ספריית קוקרן

ספריית קוֹקרֵן (באנגלית: The Cochrane Library) היא מאגר מידע בנושאי רפואה. בבסיסו נמצאות סקירות קוקרן, אוסף של סקירות שיטתיות (אנ') ושל מטא-אנליזות שמסכמים ומפרשים את התוצאות של מחקר רפואי. ספריית קוקרן נועדה להנגיש את התוצאות של מחקרים עשויים היטב עם ניסויים קליניים שעשויים היטב ומהווה מקור חשוב לרפואה מבוססת ראיות. הספרייה נקראת על שם הרופא הסקוטי ארצ'י קוקרן. הגישה לספרייה מוגבלת למנויים בתשלום. הדירות אתר הספרייה אפשרויות גישה לספריית קוקרן, באתר הספרייה ערך זה הוא קצרמר בנושא ספריות ובנושא רפואה. אתם מוזמנים לתרום לוויקיפדיה ולהרחיב אותו.
כריסטיאן נרלינגר

כריסטיאן נרלינגר (בגרמנית: Christian Nerlinger, נולד ב-21 במרץ 1973 בדורטמונד שבגרמניה המערבית) הוא כדורגלן עבר גרמני ששיחק בעיקר בבאיירן מינכן ובבורוסיה דורטמונד בעמדת הקשר. נרלינגר הצטרף לבאיירן מינכן בגיל 13, ובשנת 1990 החל לשחק בקבוצת המילואים, ותוך שנתיים הוקפץ לקבוצה הבכירה. בשנותיו הראשונות בקבוצה שיתף פעולה בקישור עם אדולפו ולנסיה, כריסטיאן ציגה, מהמט שול וז'ורז'יניו. בשנת 1994 זכה באליפות הבונדסליגה, ובשנת 1996 זכה עם באיירן מינכן בגביע אופ"א, לאחר ניצחון כפול בגמר מול בורדו, בו לא שיחק. בשנת 1997 זכה באליפות נוספת על הקבוצה, ובשנת 1998, בעונתו האחרונה במדי הקבוצה, זכה עמה בגביע הגרמני. נרלינגר שיחק בסך הכל שש עונות בקבוצה הבכירה של באיירן מינכן, בהן צבר 156 הופעות והבקיע 27 שערים. בשנת 1998 עבר נרלינגר לבורוסיה דורטמונד מעיר הולדתו. בדורטמונד הרבה נרלינגר לסבול מפציעות, והוא עזב את המועדון לאחר שלוש שנים בהן רשם 59 הופעות ושני שערים, ולא זכה בתארים משמעותיים. בשנת 2001 עבר נרלינגר לגלאזגו ריינג'רס, עמה זכה בגביע בשנת 2002 ובאליפות סקוטלנד בשנת 2003. עם זאת, גם שם סבל מפציעות רבות, ורשם 25 הופעות בלבד בשלוש עונות, בהן כבש שני שערים. בשנת 2004 עבר נרלינגר לקייזרסלאוטרן, שם חזר לשתף פעולה עם חברו בבאיירן מינכן, קארסטן יאנקר. גם בקייזרסלאוטרן נרלינגר מיעט לשחק עקב ריבוי פציעות, ובשנתיים שיחק תשעה משחקי בונדסליגה בלבד. בסופו של דבר, פרש נרלינגר בשנת 2006. לנרלינגר שש הופעות במדי נבחרת גרמניה, בהן הבקיע שער אחד, אך הוא מעולם לא שיחק בטורניר גדול. לאחר הפרישה, נרלינגר למד עסקים בינלאומיים באוניברסיטת מינכן לעסקים, ומונה למנהל בבאיירן מינכן בשנת 2010. נרלינגר ביצע תפקידים של מנכ"ל ומנהל טכני, ובתפקידו האחרון שימש כמנהל הספורטיבי של הקבוצה. בשנת 2012 פוטר והוחלף במתיאס זאמר, עקב כישלונות הקבוצה בשנתיים הקודמות. עם באיירן מינכן: אליפות הבונדסליגה (2): 1993/94, 1996/97 גביע אופ"א: 1995/96 הגביע הגרמני: 1997/98 גביע הליגה הגרמנית: 1997 עם גלאזגו ריינג'רס: אליפות ליגת העל הסקוטית: 2002/03 הגביע הסקוטי: 2001/02 מדיה וקבצים בנושא כריסטיאן נרלינגר בוויקישיתוף כריסטיאן נרלינגר, באתר Transfermarkt כריסטיאן נרלינגר, באתר Fussballdaten.de (בגרמנית) כריסטיאן נרלינגר, באתר WorldFootball.net כריסטיאן נרלינגר, באתר National Football Teams כריסטיאן נרלינגר, באתר FootballDatabase.eu פרופיל המאמן, באתר Transfermarkt
חובת דנהם

חובת דנהם (שם מדעי: Neotis denhami) היא מין של עוף מדברי ממשפחת החובתיים. היא קרויה ע"ש החוקר דיקסון דנהם (1786 – 1828). היא המין הגדול ביותר בסוג חובה זהובת-עורף ושוקלת עד 9–10 ק"ג בזכרים ו3–4 ק"ג בקבות המוסוות. אורכם 100–116 ס"מ בזכרים ו80–87 ס"מ בנקבות. החובה מזכירה מעט את חובת לודוויג וכמותה בעלת כתם כתום על העורף עם כנפיים חומות גדולות וצוואר וראש לבנים ומעט אפורים מלמטה. המקור קצר וצהוב והרגליים ארוכות ובעלות אותו צבע. חובות אלה חיות באזורים חמים ויבשים של סוואנות עד מדבריות באפריקה שמדרום לסהרה. הם מחפשות ברחבי הערבות חרקים גדולים, חסרי חוליות אחרים, חולייתנים קטנים וצמחים שונים. ישנם 3 תת-מינים לחובה זו N. d. denhami N. d. jacksoni N. d. stanleyi מדיה וקבצים בנושא חובת דנהם בוויקישיתוף חובת דנהם, באתר ITIS (באנגלית) חובת דנהם, באתר Animal Diversity Web (באנגלית) חובת דנהם, בבסיס הנתונים ARKive (באנגלית) חובת דנהם, באתר האנציקלופדיה של החיים (באנגלית) חובת דנהם, באתר GBIF (באנגלית) חובת דנהם באתר הרשימה האדומה של IUCN
חובה נובית

חובה נובית (שם מדעי: Neotis nuba) היא מין של חובה בינונית החיה באזורים חמימים בצפון אפריקה. אורכה הממוצע של החובה 80 ס"מ, משקלה 5–7 ק"ג ומוטת כנפיה 180 ס"מ. הנקבות קטנות בהרבה מהזכרים ואורכם 60 ס"מ, משקלם קרוב ל-3 ק"ג ומוטת כנפיהם 150 ס"מ. בהשוואה למרבית החובות הם בעלי צוואר ורגליים דקות וגוף וראש יותר גדול ומעוגל וגם עם ציצת נוצות שחורות על הראש. החובה קרובה לסיכון בטבע עקב צמצום מקום חיותה. היא חיה באדמות הצחיחות והיבשות של צפון אפריקה ואף בקצה מדבר סהרה. היא חיה במדינות בורקינה פאסו, קמרון, צ'אד, מאלי, מאורטניה, ניז'ר, ניגריה וסודאן. החובות חיות בחבורות קטנות שנודדות בעקבות הגשמים והאוכל במדבר. הם ניזונות בעיקר מחרקים גדולים כמו הארבה. מדיה וקבצים בנושא חובה נובית בוויקישיתוף חובה נובית, באתר ITIS (באנגלית) חובה נובית, באתר Animal Diversity Web (באנגלית) חובה נובית, באתר האנציקלופדיה של החיים (באנגלית) חובה נובית, באתר GBIF (באנגלית) חובה נובית באתר הרשימה האדומה של IUCN
חוברה שחורה צפונית

חוברה שחורה צפונית (שם מדעי: Afrotis afraoides) היא מין של עוף יבשתי השייכת למשפחת החובתיים והיא קרובת משפחתה של חוברה שחורה דרומית. חוברה זו חיה בעיקר בכרי עשב וסוואנות באפריקה הדרומית באנגולה, בוצוואנה, לסוטו, נמיביה, דרום אפריקה וזימבבואה. החוברה מגיעה לאורך 52 ס"מ. היא בעלת ראש וצוואר שחורים עם לחיים לבנות ומקור קצר וורוד. הבטן שחורה והכנפיים חומות מנוקדות מעט והנוצות תחתיהם לבנות. חוברה זו חיה באזורים פתוחים ומחפשת חרקים קטנים בין החורים. היא מסתובבת בלהקות קטנות ומשמיעה קריאות חזקות כדי לתקשר. מדיה וקבצים בנושא חוברה שחורה צפונית בוויקישיתוף חוברה שחורה צפונית, באתר ITIS (באנגלית) חוברה שחורה צפונית, באתר NCBI (באנגלית) חוברה שחורה צפונית, באתר Animal Diversity Web (באנגלית) חוברה שחורה צפונית, באתר GBIF (באנגלית) חוברה שחורה צפונית באתר הרשימה האדומה של IUCN
חוברה שחורה דרומית

חוברה שחורה דרומית (שם מדעי: Afrotis afra) היא מין עוף ממשפחת החובתיים האנדמית לדרומה של דרום אפריקה והיא קרובת משפחתה של חוברה שחורה צפונית הדומה לה אך תפוצתה רחבה יותר. חוברה זו היא מבין הקטנות במשפחת החובתיים - אורכה רק 50 ס"מ ומשקלה עד 700 גרם. היא מזכירה מאוד במראה את קרובתה הצפונית וכמוה בעלת גוף, צוואר וראש שחורים ולחיים ושולי כנפיים לבנים. הכנפיים חומות ומקווקוות והמקור קצר וורוד. הזנב קצר ביותר והרגליים ארוכות וצהובות. חוברות אלה נדירים בטבע וחיים רק בערבות וכרי הדשא בדרומה של דרום אפריקה, רבים מהם נפוצים בפארק הלאומי בונטבוק. הם ניזונים מצמחייה ומזרעים וכן מחרקים כמו הארבה. מדיה וקבצים בנושא חוברה שחורה דרומית בוויקישיתוף חוברה שחורה דרומית, באתר ITIS (באנגלית) חוברה שחורה דרומית, באתר NCBI (באנגלית) חוברה שחורה דרומית, באתר Animal Diversity Web (באנגלית) חוברה שחורה דרומית, באתר GBIF (באנגלית) חוברה שחורה דרומית באתר הרשימה האדומה של IUCN
חובת לודוויג

חובת לודוויג (שם מדעי: Neotis ludwigii) היא מין של חובה בינונית החיה באפריקה וקרויה על שם החוקר הגרמני ברון פול לודוויג. חובה זו בינונית בגודלה ואורכה 76–85 ס"מ בנקבות ו-80–95 ס"מ בזכרים ומשקלה 3.4 ק"ג בנקבות ו-6.3 ק"ג בזכרים שיכולים להגיע עד 7.3 ק"ג. היא מזוהה בעיקר בזכות העורף הכתום שלה והיא בעלת כנפיים חומות בהירות מלמעלה, צוואר וראש כהים מקדימה ולבנים מהצד ורגליים בהירות המתמזגות עם העשב של הסוואנות. חובות אלה אוכלות בעיקר חרקים גדולים כמו חיפושיות ולהקות ארבה וניזונות גם מירקות ומפרחים וכן מחולייתנים קטנים. הם חיות באזורים צחיחים ולכן נודדות בעקבות הגשמים. בתנאים טובים יכולות להיות להקות של 230 חובות יחדיו ניזונות מחגבי ארבה. הם חיות בעיקר בדרומה של אפריקה באנגולה, לסוטו, בוצוואנה, נמיביה ודרום אפריקה. הם נמצאות בסכנת הכחדה. מדיה וקבצים בנושא חובת לודוויג בוויקישיתוף חובת לודוויג, באתר ITIS (באנגלית) חובת לודוויג, באתר Animal Diversity Web (באנגלית) חובת לודוויג, בבסיס הנתונים ARKive (באנגלית) חובת לודוויג, באתר האנציקלופדיה של החיים (באנגלית) חובת לודוויג, באתר GBIF (באנגלית) חובת לודוויג באתר הרשימה האדומה של IUCN
חוברה שחורה

חוברה שחורה (שם מדעי: Afrotis) הוא סוג בעל 2 מינים של חוברות החיות בדרומה של אפריקה. לעיתים הוא מאוחד יחד עם החובות לבנות העורף. חוברות אלה כשמם הם שחורות במרבית גופם כולל הצוואר והראש. הם קטנות ומשמיעות קריאות חזקות לצורכי תקשור ביניהם. הראש קטן ובעל מקור ורוד. הם חיות רק בחלקה הדרומי של אפריקה והמין הדרומי חי רק בכמה אזורים אנדמיים בקצה הדרומי של דרום אפריקה. ישנם 2 מיני חוברות שחורות: חוברה שחורה צפונית (Eupodotis afraoides) חוברה שחורה דרומית (Eupodotis afra) מדיה וקבצים בנושא חוברה שחורה בוויקישיתוף חוברה שחורה, באתר ITIS (באנגלית) חוברה שחורה, באתר NCBI (באנגלית) חוברה שחורה, באתר Animal Diversity Web (באנגלית) חוברה שחורה, באתר GBIF (באנגלית)
חובה אדומת ציצית

חובה אדומת ציצה (שם מדעי: Lophotis ruficrista) היא מין קטן ממשפחת החובתיים החי באפריקה שמדרום לסהרה. היא קיבלה את שמה עקב הציצה האדומה שבקצה ראשה. חובה זו לא גדולה מאוד ואורכה 50 ס"מ בלבד ומשקלה עד 680 גרם. היא בעלת בטן וחזה שחורים ובולטים וכנפיים חומות. הראש והצוואר אפורים ובקצה הראש ישנה ציצה אדומה. המקור בצבע צהוב וכמותו הרגליים. הנקבות פחות בולטות מהזכרים. חובה זו חיה בדרומה של אפריקה במדינות: אנגולה, בוצואנה, מוזמביק, נמיביה, דרום אפריקה, סווזילנד, זמביה וזימבבואה. מדיה וקבצים בנושא חובה אדומת ציצית בוויקישיתוף חובה אדומת ציצית, באתר ITIS (באנגלית) חובה אדומת ציצית, באתר NCBI (באנגלית) חובה אדומת ציצית, באתר Animal Diversity Web (באנגלית) חובה אדומת ציצית, באתר GBIF (באנגלית) חובה אדומת ציצה באתר biodiversityexplorer חובה אדומת ציצה באתר הרשימה האדומה של IUCN
חובה צהובת ציצה

חובה צהובת ציצה (שם מדעי: Lophotis gindiana) היא מין של עוף מדברי ממשפחת החובתיים הנפוץ בערבות עשב ואזורי מדבר באפריקה שמדרום לסהרה. חובה זו קטנה יחסית לקרוביה ואורכה הממוצע 50 ס"מ. היא קיבלה את שמה על שם הציצה הצהבהבה שלה. היא בעלת כנפיים חומות בולטות בעלות עיטורים שחורים בולטים וצוואר אפור עם פס לבן ושחור בחזית והבטן שחורה. כמו לרוב מיני החובות גם חובה זו בעלת רגליים ארוכות ודקות העוזרות לה לרוץ במהירות כדי להימלט מאויבים. היא חיה במזרח אפריקה באזורים חמימים ומחפשת חרקים ויצורים קטנים נוספים למאכל. היא נפוצה במדינות: ג'יבוטי, אתיופיה, קניה, סומליה, דרום סודאן, טנזניה ואוגנדה. מדיה וקבצים בנושא חובה צהובת ציצה בוויקישיתוף חובה צהובת ציצה, באתר ITIS (באנגלית) חובה צהובת ציצה, באתר GBIF (באנגלית) חובה צהובת ציצה באתר הרשימה האדומה של IUCN
חובת סביל

חובת סביל (שם מדעי: Lophotis savilei) היא מין של עוף מדברי ממשפחת החובתיים. היא קטנה יחסית למשפחתה ואורכה מגיע ל-42 ס"מ בממוצע. הראש אפור עם מקור קצר והכנפיים מעט חומים-אדמדמים. הגרון שחור עם סימנים לבנים והרגליים דקות וארוכות. כמו קרוביה היא משוטטת באזורים יבשים ונודדת בעקבות הגשמים בחיפוש אחר מזון כמו חגבי ארבה. היא נפוצה במדינות בורקינה פאסו, קמרון, צ'אד, חוף השנהב, גמביה, מאלי, מאורטניה, ניז'ר, ניגריה, סנגל וסודאן. מדיה וקבצים בנושא חובת סביל בוויקישיתוף חובת סביל, באתר ITIS (באנגלית) חובת סביל, באתר GBIF (באנגלית) חובת סביל באתר הרשימה האדומה של IUCN
חובה מצוייצת

חובה מצוייצת (שם מדעי: Lophotis) הוא סוג קטן של חובתיים ממוצא אפריקני. בני קבוצה זו הם קטנים מאוד, אפורים ובעלי ציצה בקצה ראשם. סוג זה לעיתים משויך לסוג חובה לבנת עורף (Eupodotis) ונחשב מקורב אליו. ישנם 3 מינים בסוג: חובת סביל (Lophotis savilei) חובה צהובת ציצה (Lophotis gindiana) חובה אדומת ציצית (Lophotis ruficrista) מדיה וקבצים בנושא חובה מצוייצת בוויקישיתוף חובה מצוייצת, באתר ITIS (באנגלית) חובה מצוייצת, באתר NCBI (באנגלית) חובה מצוייצת, באתר Animal Diversity Web (באנגלית) חובה מצוייצת, באתר GBIF (באנגלית)
סוזן סטרסברג

סוזן סטרסברג (באנגלית: Susan Strasberg;‏ 21 במאי 1938 – 21 בינואר 1999) הייתה שחקנית קולנוע, תיאטרון וטלוויזיה יהודייה-אמריקאית. נולדה כסוזן אליזבת סטרסברג ללי סטרסברג, המנהל של הסטודיו הידוע למשחק הקרוי על שמו בניו יורק ולאשתו פאולה שהייתה גם היא שחקנית ומורה למשחק באותו סטודיו. שניהם יהודים שהיגרו לאמריקה מאירופה. כבר בגיל צעיר הייתה בעולם המשחק. ב-1955 גילמה את דמותה של אנה פרנק בהפקה בברודוויי של יומנה של אנה פרנק. על תפקיד זה הייתה מועמדת לפרס טוני לשחקנית הטובה ביותר (דרמה) לשנת 1956. באותה שנה השתתפה בסרט "פיקניק, בתור נערה מתבגרת לצד שחקנים נודעים כמו ויליאם הולדן וקים נובאק ובסרט קורי העכביש כחולה צעירה במוסד פסיכיאטרי. תוך זמן קצר התפרסמה ותמונותיה הופיעו בשערים של ניוזוויק ולייף. ב-1958 השתתפה בסרטו של סידני לומט "זרקורי במה" לצדם של הנרי פונדה, כריסטופר פלאמר וג'ואן גרינווד. היא המשיכה להופיע בסרטים אבל בהצלחה פחותה. בשנות ה-60 התגוררה מספר שנים באיטליה והופיעה במספר סרטים. ב-1960 שיחקה בסרט האיטלקי "קאפו" בתור נערה יהודייה ההופכת במחנה ריכוז לקאפו. הסרט היה מועמד לפרס אוסקר לסרט הזר הטוב ביותר. לאחר גירושיה החלה להופיע בטלוויזיה בסדרות רבות כמו בוננזה. סטרסברג פרסמה שני ספרים: Bittersweet שהוא אוטוביוגרפיה (1980) ו-Marilyn and Me ‏(1990), על יחסיה עם מרילין מונרו. מונרו הייתה תלמידה של פאולה סטרסברג והייתה בת בית אצלם, הייתה ממש אחות חורגת לסוזן. היא התוודתה לסוזן כי ברצונה להתגייר היות שהיהודים נדחו על ידי כולם, כמוה. ב-1965 נישאה לשחקן כריסטופר ג'ונס (1941–2014) ונולדה להם בת אחת, ג'ניפר. הנישואים התפרקו ב-1968. לפני כן היו לה יחסים עם וורן בייטי, קרי גרנט וריצ'רד ברטון. סטרסברג נפטרה ב-1999 בגיל 60 לאחר מאבק של מספר שנים בסרטן השד. מדיה וקבצים בנושא סוזן סטרסברג בוויקישיתוף סוזן סטרסברג, במסד הנתונים הקולנועיים IMDb (באנגלית) סוזן סטרסברג, באתר "אידיבי", מאגר הידע העברי לקולנוע ישראלי ועולמי סוזן סטרסברג, באתר AllMovie (באנגלית) סוזן סטרסברג, באתר Rotten Tomatoes (באנגלית) סוזן סטרסברג, במסד הנתונים הקולנועיים KinoPoisk (ברוסית) סוזן סטרסברג, באתר "Find a Grave" (באנגלית) סוזן סטרסברג על מרילין מונרו, באתר יוטיוב
בארה

האם התכוונתם ל... אישים: בארה (דמות מקראית) – נביא תנ"כי זיאד בארה – מנשיאי סומליה יוגי ברה – שחקן בייסבול אמריקאי מרי בארה – מנהלת אמריקאית פרנסואז בארה-סינוסי – כלת פרס נובל לפיזיולוגיה או לרפואה תידה בארה – שחקנית אמריקאית אחר: בארה דה טיז'וקה – שכונה בריו דה ז'ניירו ולודרום בארה – ולודרום בברזיל תסמונת גייאן-בארה – מחלה אוטואימונית הפוגעת במעטפת העצב באר